२०६६/६७ मा सबैभन्दा बढी १ हजार ६ सय ७८ जना आएका थिए । ०७२ /७३ मा ८ सय २८ र ०७१/ ७२ मा १ हजार २ सय ७० पर्यटक आएका थिए । पर्यटक आवागमनमा यो वर्ष अत्यधिक गिरावट आएपछि जिल्लाको पर्यटन प्रवद्र्धनमा प्रश्नचिन्ह उब्जिएको छ, उनले भने, मकालु बेश क्याम्पसम्म जाने विभिन्न बाटो र निकुञ्ज क्षेत्रमा पर्यटकका लागि अत्यावश्यक क्याम्प, गोरेटोबाटो, उपयुक्त सुरक्षा, सञ्चारसेवा, विद्युत सेवा र होटेल व्यवस्थापन नहँुदा पर्यटकको संख्यामा कमी हँुदै गएको छ । सरकार र स्थानीय तहले पर्यटक आवागमन बढाउनका लागि बाटो र सुविधा सम्पन्न होटेलको व्यवस्थापन गरे बढ्ने थियो, पराजुलीले भने, स्थानीय तहले चासो नदिएका कारण पर्यटन आवागमन दिनदिनै घटदै गएको हो । उनले भने, पर्यटक नआएपछि जिल्लाको पर्यटन प्रवद्र्धन र पर्यटन व्यवसाय समेत चौपट भएको छ ।
